Z á p i s n i c a

zo zasadnutia obecného zastupiteľstva v Hontianskych Moravciach
 dňa 16.06.2025

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie spoluúčasti na rekonštrukciu multifunkčného ihriska pri škole.
6. Informácie o stave schválených projektov.
7. Správa o kontrolnej činnosti hlavnej kontrolórky obce za rok 2024.
8. Plán kontrolnej činnosti hlavnej kontrolórky obce na 2. polrok 2025.
9. Stanovisko hlavnej kontrolórky obce k záverečnému účtu obce za rok 2024.
10. Záverečný účet obce Hontianske Moravce za rok 2024.
11. Schválenie Zmluvy o prevode členských práv a povinností.
12. Rôzne.
13. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: Ing. Gabryš, p, Peťko 

K bodu 3: Voľba návrhovej komisie

Návrhovú komisiu poslanci zvolili v zložení: p. Brunauer, p. Halaj 

K bodu 4: Určenie zapisovateľa. 

Za zapisovateľa starosta obce určil Ing. Marcelu Púčekovú.


K bodu 5: Schválenie spoluúčasti na rekonštrukciu multifunkčného ihriska pri škole.

Obec ide podať žiadosť na Ministerstvo cestovného ruchu a športu v rámci Výzvy na predkladanie  žiadostí o poskytnutie dotácie v oblasti športu v roku 2025 č. F -2025-DOT03 – Výmena umelého trávnika a oprava mantinelu na viacúčelovom ihrisku v areáli spojenej školy v celkovej sume podľa rozpočtu projektu : 53 963,22 €. Spoluúčasť pri tomto projekte je 10% z celkovej výšky projektu a je potrebné túto spoluúčasť schváliť obecným zastupiteľstvom. Toto ihrisko sa už dlhšiu dobu nedá využívať, nakoľko povrch je veľmi poškodený, šmýka sa ňom a je potrebné ho zrekonštruovať.  Poslanci súhlasia so spolufinancovaním tohto projektu v rozsahu 10 % z celkovej výšky žiadanej dotácie. 

K bodu 6: Informácie o stave schválených projektov.
· Rekonštrukcia kamerového systému v obci – už zrealizované, v rámci tejto etapy boli vymenené kamery na obecnom úrade, doplnené kamery, ktoré monitorujú areál parku a zdravotného strediska a tiež  kamery, ktoré snímajú Hontiansku ulicu smerom od COOP Jednoty do Opatových Moraviec, Hontiansku ulicu smerom na Dudince – spolu 9 nových kamier, projekt bol uhradený z predschváleného úveru z Prima Banky a už je podaná žiadosť na refundáciu na PPA
· Kompostéry – projekt cez MŽP, v priebehu mesiaca jún by mali byť kompostéry doručené na obec, následne ich budeme distribuovať jednotlivým domácnostiam,  poslanec Melicherčík sa informoval, či budeme tieto kompostéry občanom aj skladať – starosta obce- najprv ich porozvážame a potom ak bude mať niekto záujem pracovníci OcÚ ich prídu poskladať 
· MINIBÁGER – mal by byť dodaný do obce v najbližších dňoch 
· IVECO z dotácie MŽP – pripravuje sa verejné obstarávanie 
· ČOV – podaný projekt na BBSK, starosta obce bol projekt prezentovať pred Kooperačnou radou, ešte v októbri bude prerokovaný na  Rade partnerstva ale v rámci BBSK je z predložených projektov prioritou č. 1, nakoľko máme všetky potrebné povolenia
· Podaný je projekt na rekonštrukciu obecného úradu, bol podaný v marci, zatiaľ nemáme žiadne informácie ani výzvy na opravu, doplnenie,
· [bookmark: _GoBack]Rekonštrukcia rozhlasu – podaná žiadosť na MF, čakáme na rozhodnutie,
· Starosta plánuje podať projekt na Regionálny odbor školskej správy na riešenie havarijného stavu školskej budovy, riešenie zatekajúcej terasy

K bodu 7: Správa o kontrolnej činnosti hlavnej kontrolórky obce za rok 2024.
Hlavná kontrolórka obce prečítala Správu k kontrolnej činnosti za rok 2024, ktorá tvorí prílohu zápisnice. 

K bodu 8: Plán kontrolnej činnosti hlavnej kontrolórky obce na 2. polrok 2025.
	Hlavná kontrolórka obce prečítala Plán kontrolnej činnosti na 2. polrok 2025, ktorá tvorí prílohu zápisnice. 
K bodu 9: Stanovisko hlavnej kontrolórky obce k záverečnému účtu obce za rok 2024.
	Hlavná kontrolórka obce prečítala Stanovisko k záverečnému účtu obce za rok 2024, kde v závere odporúča obecnému zastupiteľstvu schváliť celoročné hospodárenie za rok 2024 bez výhrad. 

K bodu 10: Záverečný účet obce Hontianske Moravce za rok 2024.
p. ekonómka obce prečítala záverečný účet obce za rok 2024. Výsledok hospodárenia je prebytok rozpočtu vo výške 2 370,36 €  EUR.  Poslanci súhlasia s tým, aby sa tento prebytok presunul do rezervného fondu obce. Návrh záverečného účtu tvorí prílohu tejto zápisnice.  Zadlženosť obce je v stanovenej zákonnej lehote. Záverečný účet tvorí prílohu zápisnice.
Obecné zastupiteľstvo uzatvára prerokovanie záverečného účtu obce za rok 2024 bez výhrad.


K bodu 11: Schválenie Zmluvy o prevode členských práv a povinností.
Bytové družstvo malo 6.6.2025 členskú schôdzu , na ktorej vystúpil predseda Poľnohospodárskeho družstva Hontianske Moravce Ing. Andrej Jankuliak, ktorý tento rok predáva družstvo a rozhodol sa, že obci daruje podiel, ktorý malo PD Hont. Moravce v Bytovom družstve Hontianske Moravce  vo výške 65 323,01 €. Hlavná kontrolórka obce navrhla, že by bolo vhodnejšie, keby tento podiel obci predal za sumu 1 € s čím poslanci súhlasili. Tento podiel vznikol pri výstavbe bytoviek č. 280,281, ktoré začalo stavať Poľnohospodárske družstvo a výstavbu dokončila obec. Poslanci súhlasia so  Zmluvou o prevode členských práv a povinností medzi prevodcom Poľnohospodárskym družstvom Hontianske Moravce a nadobúdateľom Obcou Hontianske Moravce v Bytovom družstve Hontianske Moravce v hodnote členského podielu 65 323,01 €.


K bodu 12: Rôzne 
Poslanec Melicherčík informoval prítomných, že členovia DHZ boli prizvaní na pomoc pri zabezpečení podujatia v obci Lišov OFFROAD Challenge, ktoré sa bude konať od 17.7.- 20.7.2025. 

K bodu 13: Záver 
Na záver rokovania zástupca starostu obce poďakoval prítomným poslancom účasť a ukončil zasadnutie obecného zastupiteľstva.

Hontianskych Moravciach 17.6.2025


Zapísala: Ing. Marcela Púčeková  


Overovatelia zápisnice:




............................................	............................................		............................................
Ing. Rudolf Gabryš  	    Jozef Peťko 	 	                      Dalibor Tesársky
									             starosta obce
